Sigmundur Ernir Rúnarsson , Sólveig Anna Jónsdóttir og Drífa Snædal . Mynd : Skjáskot af vefsíðu Hringbrautar Á einungis tíu árum hefur meðlimum MIFF samtakanna í Noregi fjölgað úr 2.000 í um 11.000 félaga . Ef íslenskir vinir Ísraels þétta raðir sínar á sama hátt getum við byggt upp hreyfingu sem afhjúpar falsfréttir , flutt nýjustu fréttir um Ísrael og verið farvegur þeirra sjónarmiða . Þetta gerum við m.a með því að byggja upp góðan upplýsingagrunn með faglegri heimasíðu og nýta mátt samfélagsmiðla til að koma upplýsingum áleiðis . Vertu með í MIFF á Íslandi Undanfarnar tvær vikur hefur deilan á milli Ísraels og Palestínu enn og aftur ratað á milli tannanna á fólki . Fjöldahreyfing sem sinnir að jafnaði alþýðumálum innanlands hefur seilst inn á þetta svið , sem ætti annars að falla undir utanríkismál . Drífa Snædal , forseti ASÍ , notaði vefsíðu ASÍ sem persónulegt málgagn í vikunni til þess að vekja athygli á BDS-samtökunum , en þau samtök hvetja meðal annars til sniðgöngu gegn Ísraelsríki . Myndin sem hún dregur upp af samtökunum gefur til kynna að liðsmenn þeirra séu einhvers konar friðelskandi hippar , og reyndar er slíkt fólk að finna meðal fylgismanna samtakanna á Vesturlöndum , en þó ekki á meðal hátt settra meðlima samtakanna . Undir friðsamlegu yfirborðinu leynist því miður hugmyndafræði sem er ekki til þess fallin að stuðla að friði . Viðtalið sjálft er rétt rúmar 13 mínútur að meðtöldum inngangi spyrils , en á þessum stutta tíma náði ótrúlegt magn af rangfærslum , dylgjum og ofureinföldunum að komast til skila til áhorfenda , og virtust spyrill og viðmælendur samstillt um það sem þau ætluðu að koma á framfæri . Þau atriði sem kröfðust ítarlegra andsvara voru svo mörg að það þurfti að skipta þessari grein með athugasemdum okkar í tvo hluta . Til að taka vandlega fyrir allar rangfærslurnar sem birtust í viðtalinu þurfti einfaldlega meira en eina grein . Verið því endilega vakandi fyrir seinni hlutanum , því þar er mikið af bitastæðu efni . Hvar er ísraelska þingið ? Í kjölfar yfirlýsingar Drífu var henni boðið í þáttinn „ Tuttuguogeinn “ á Hringbraut , undir stjórn Sigmundar Ernis Rúnarssonar , í dagskrárlið sem væri vel við hæfi að kalla Drottningarviðtal . Með í för slóst Sólveig Anna Jónsdóttir , formaður Eflingar , sem er aðildarfélag ASÍ . Það sem vakti athygli okkar frá byrjun var að Sigmundur Ernir spyr iðulega spurninga af nánast hlægilegri ónákvæmni , til dæmis með því að minnast trekk í trekk á „ yfirvöld í Tel Avív “ þegar spurning hans varðar ísraelska þingið . Þingið er hins vegar ekki í Tel Avív heldur er það í vesturhluta Jerúsalem og hefur verið þar frá árinu 1949 . Vesturhluti Jerúsalem er ekki umdeildur skv. neinum alþjóðastofnunum , heldur tilheyrir hann því svæði sem 163 ríki Sameinuðu þjóðanna viðurkenna sem svæði Ísraels , þ.á.m. íslensk yfirvöld . Hvað varð um Palestínsku heimastjórnina ? Það er áberandi í gegn um allt viðtalið að hvorki spyrillinn né gestirnir virðast gera sér grein fyrir því að Palestínumenn hafi haft sín eigin yfirvöld ( Palestínsku heimastjórnina ) síðan 1994 og að Palestínumenn á Vesturbakkanum séu þegnar þeirra með sín eigin palestínsku vegabréf . Ísraelskum yfirvöldum er reglulega kennt um vandamál sem eru ýmist á ábyrgð palestínsku heimastjórnarinnar ( PA ) eða samfélagsgerðar palestínsku sjálfstjórnarsvæðanna . Snemma í viðtalinu berst talið til Palestínumanna sem sækja vinnu í Ísrael . Í því samhengi segir Drífa í hneykslunartóni : „ Það er allt leyfisskylt þarna , allt saman ! “ Þegar Palestínumenn á Vesturbakkanum sækja vinnu í Ísrael eru þeir í reynd erlendir verkamenn , og það er einfaldlega ekkert skrítið við það að verkamenn sæki um atvinnuleyfi þegar þeir vinna í öðru landi . Sigmundur Ernir tekur gagnrýnislaust undir og kallar þetta á æsifréttalegan hátt „ skrímslaskriffinnsku “ . Sólveig Anna bætir síðan við : „ Ísraelsríki … frá upphafi , hefur praktíserað til dæmis þá stefnu gagnvart fólkinu í Palestínu að borga þeim lægri laun . “ Þessi furðulega þráhyggja yfir ísraelskum yfirvöldum hefur náð hátindi sínum hér , því Ísraelsríki borgar engum nema opinberum starfsmönnum laun , og viðhefur því enga slíka stefnu gagnvart þeim Palestínumönnum sem eru ekki einu sinni ísraelskir ríkisborgarar . Í viðtalinu var heldur ekkert minnst á þær tvær milljónir Palestínumanna sem eru ísraelskir ríkisborgarar og þurfa ekki sérstakt atvinnuleyfi . Fleira um atvinnumál og menntamál Í áframhaldandi samtali um atvinnumál fullyrðir Drífa : „ Við erum að tala um 40% atvinnuleysi … 70% atvinnuleysi á Gaza “ Það er erfitt er að segja hvaðan Drífa hefur þessar upplýsingar , en þær eru ekki í samræmi við þau gögn sem eru okkur aðgengileg . Samkvæmt upplýsingum frá The World Bank , þá er 15% atvinnuleysi á Vesturbakkanum og 47% atvinnuleysi á Gaza . 1 En Drífa bætir við : „ Við erum að tala um að atvinnuþátttaka kvenna er bara 20% . “ Hún á hér við konur bæði á Vesturbakkanum og Gaza . Eins og áður kom fram er hvergi minnst á palestínsk yfirvöld í viðtalinu svo það er ekki annað að sjá en að hún sé að kenna Ísraelsríki um atvinnukjör palestínskra kvenna á Vesturbakkanum . En það er enn ein rangfærslan , Ísraelsmenn hafa ekkert með málið að gera . Samfélag Palestínumanna byggist á íhaldssömum hugmyndum um hlutverk kynjanna 2 og þær eru ástæðan fyrir lágri atvinnuþátttöku palestínskra kvenna . Að svo búnu byrjar Drífa að reyna að selja okkur hugmyndina um háþróaða menningu Arabaheimsins : „ Það er náttúrulega þessi menning hjá Aröbum … mikilvægi menntunar , sem er jafnvel meiri en á flestum öðrum stöðum . “ Því miður er þessi fullyrðing ekki heldur á rökum reist því menntun er mjög ábótavant í flestum Arabalöndunum . 3 Palestínumenn koma að vísu frekar vel út í samanburði við aðra Araba , og það vekur upp þá spurningu hvernig þeir geti haldið uppi jafn góðum menntastofnunum og raun ber vitni ef þeir hafa það raunverulega svona slæmt . Sigmundur Ernir dregur aldrei í efa nokkuð af því sem dömurnar segja , né spyr hann nokkru sinni gagnrýnna spurninga , heldur þvert á móti blæs hann út það sem þær segja og spyr spurninga sem byggjast greinilega á hans eigin ranghugmyndum . Á einum tímapunkti tekur hann fram að hann ætli sér að forðast alhæfingar í viðtalinu og segir : „ við erum ekki að tala um Gyðinga , við erum ekki að tala um Ísraelsmenn … “ en nokkrum mínútum síðar segir hann : „ Af hverju komast þeir upp með þetta ? Er það vegna þess að Bandaríkjamenn eru svona háðir fjármagni frá þessari þjóð ? “ Í þessari leiðandi spurningu felst gróf alhæfing um Gyðinga / Ísraelsmenn sem ríka þjóð ( þó hann hafi áður gefið til kynna að þau ætluðu ekki að alhæfa ) sem hafa yfirvöld annara landa á valdi sínu . Þessi hugmynd byggist á aldagömlum kreddum um valdagræðgi Gyðinga og er ein af þeim átyllum sem hafa verið notaðar við ofsóknir gegn þeim og hafa valdið dauða milljóna þeirra í gegn um tíðina . Sólveig Anna tekur síðan undir þessi orð Sigmundar þegar hún segir : „ Þeir sem að stýra flæði fjármunanna og svo framvegis , þeir á endanum náttúrulega fara með öll völdin , “ og er erfitt að lesa annað úr orðum hennar en að hún aðhyllist þessa sömu hugmynd . Persónuleg sjónarmið Drífu Snædal Það er gríðarlega alvarlegt að almennur miðill eins og Hringbraut haldi blygðunarlaust uppi slíkri orðræðu án nokkurs mótvægis frammi fyrir alþjóð . Sömuleiðis er í hæsta lagi óviðeigandi að fjöldahreyfing eins og ASÍ sé notuð til að miðla persónulegum pólitískum sjónarmiðum Drífu Snædal . En það er hinn mikli fjöldi rangfærslna og augljóst þekkingarleysið sem birtist í viðtalinu sem kom mest á óvart . Í þessari grein fjölluðum við einungis um hluta viðtalsins , en í seinni hluta greinarinnar munum við fara nánar í eðli BDS-samtakanna og stjórnmála á palestínsku sjálfstjórnarsvæðunum . Fylgist endilega með ! Skráðu þig í félagið núna ef þú hefur fengið nóg af röngum og órökréttum upplýsingum um Ísrael . Hjálpaðu okkur að rétta umræðuna og stuðla að friði milli Ísraela og Palestínumanna ! Við brot á þessum reglum verður lokað á viðkomandi .